PMIndiaData/PMIndiaSum huggingface dataset:
প্ৰধানমন্ত্ৰীয়ে কাৰ্গিল বিজয় দিৱসত সৈনিকসকলক শ্ৰদ্ধাঞ্জলি জ্ঞাপন কৰ

প্ৰধানমন্ত্ৰী শ্ৰী নৰেন্দ্ৰ মোদীয়ে কাৰ্গিল বিজয় দিৱস উপলক্ষে দেশৰ সুৰক্ষাৰ দায়িত্বত নিয়োজিত সকলো বীৰ যোদ্ধাক তেওঁলোকৰ সাহস আৰু সৰ্বোচ্চ ত্যাগৰ বাবে শ্ৰদ্ধাঞ্জলি জ্ঞাপন কৰিছে। এক টুইটযোগে প্ৰধানমন্ত্ৰীয়ে কয়; "কাৰ্গিল বিজয় দিৱস হৈছে মা ভাৰতীৰ সন্মান আৰু গৌৰৱৰ প্ৰতীক। এই উপলক্ষে মাতৃভূমিৰ প্ৰতিৰক্ষাত উৎকৃষ্ট সেৱা আগবঢ়োৱা দেশৰ সকলো বীৰ পুত্ৰক মই অভিবাদন জনাইছো। জয় হিন্দ!"
ড০ জাকিৰ হুছেইনৰ জন্মজয়ন্তীত প্ৰধানমন্ত্ৰীৰ শ্ৰদ্ধাঞ্জলি

প্ৰধানমন্ত্ৰী শ্ৰী নৰেন্দ্ৰ মোদীয়ে ভাৰতৰ প্ৰাক্তন ৰাষ্ট্ৰপতি ড০ জাকিৰ হুছেইনৰ জন্মজয়ন্তীত শ্ৰদ্ধাঞ্জলি জ্ঞাপন কৰে। “ড০ জাকিৰ হুছেইনৰ জন্মজয়ন্তীত ভাৰতে তেখেতক স্মৰণ কৰিছে। ভাৰতৰ স্বাধীনতা যুদ্ধত তেখেতৰ অৱদান উল্লেখনীয়। তেওঁ নিজকে এজন বিদ্বান আৰু শিক্ষাবিদৰূপেও পৰিচয় দিবলৈ সক্ষম হৈছিল,” প্ৰধানমন্ত্ৰীগৰাকীয়ে কয়।
৬ মাৰ্চত চিআইচিৰ নতুন চৌহদ উদ্বোধন কৰিব প্ৰধানমন্ত্ৰীয়ে

প্ৰধানমন্ত্ৰী শ্ৰী নৰেন্দ্ৰ মোদীয়ে নতুন দিল্লীৰ মুনিৰ্কাত কাইলৈ কেন্দ্ৰীয় তথ্য আয়োগ(চিআইচি)ৰ নতুন চৌহদৰ শুভাৰম্ভ কৰিব। এই নতুন ভৱনটোত আয়োগে একেটা স্থানৰ পৰাই সকলো কাম-কাজ সম্পাদন কৰিব পাৰিব। পূৰ্বতে দুটা ভাড়াঘৰৰ পৰা ইয়াৰ কাম চলিছিল। চিআইচিৰ নতুন অত্যাধূনিক ভৱনটো ৰাষ্ট্ৰীয় গৃহ নিৰ্মাণ নিগমে নিৰ্দিষ্ট সময়সীমাৰ পূৰ্বেই সম্পূৰ্ণ কৰে। পাঁচমহলীয়া গৃহটোত কেন্দ্ৰীয় তথ্য আয়োগৰ হিয়েৰিং কোঠাসমূহ অত্যাধূনিক ৰূপত তথ্য-প্ৰযুক্তি তথা ভিডিঅ’ কনফাৰেন্সিঙৰো সু-ব্যৱস্থাসম্পন্ন কৰা হৈছে। চিআইচি হৈছে তথ্য জনাৰ অধিকাৰ আইন, ২০০৫ৰ অধীনত স্থাপন কৰা সৰ্বোচ্চ আপীল নিকায়।
পৰম্পৰাগত ঔষধ আৰু হোমিঅ’পেথীৰ ক্ষেত্ৰত সহযোগিতা বৃদ্ধিৰ লক্ষ্যৰে ভাৰত আৰু কিউবা মাজত স্বাক্ষৰিত বুজাবুজি চুক্তিত কেবিনেটৰ অনুমোদন

প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত অনুষ্ঠিত কেন্দ্ৰীয় কেবিনেট বৈঠকত পৰম্পৰাগত ঔষধ আৰু হোমিঅ’পেথীৰ ক্ষেত্ৰত সহযোগিতা বৃদ্ধিৰ লক্ষ্যৰে ভাৰত আৰু কিউবা মাজত স্বাক্ষৰিত পূৰ্বপ্ৰস্তাৱিত বুজাবুজি চুক্তিত অনুমোদন জনায়। ২০১৮ৰ ২২ জুনত এই বুজাবুজি চুক্তি স্বাক্ষৰ কৰা হৈছিল। এই বুজাবুজি চুক্তিয়ে দুয়ো দেশৰ মাজত পৰম্পৰাগত ঔষধ আৰু হোমিঅ’পেথীৰ ক্ষেত্ৰত দ্বিপাক্ষিক সহযোগিতা বৃদ্ধি কৰিব। ইয়াৰ দ্বাৰা দুয়োখন দেশৰ মিলিত সাংস্কৃতিক ঐতিহ্যই যথেষ্ট গুৰুত্ব লাভ কৰিব। উল্লেখ্য যে ভাৰতত পৰম্পৰাগত ঔষধ যেনে- আয়ুৰ্বেদ, যোগা, নেচাৰ’থেৰাপি, উনানী, সিদ্ধা, ছোৱা ৰিগপা আৰু হোমিঅ’পেথী ইত্যাদিবোৰ সু-সংগঠিত আৰু এইবোৰে বিশ্বৰ বিভিন্ন স্থানত সমাদৰ লাভ কৰিছে। ইয়াৰ পৰিপ্ৰেক্ষিতত আয়ুষ মন্ত্ৰালয়ে পৰম্পৰাগত ঔষধৰ প্ৰচাৰৰ উদ্দেশ্যে ১০খন দেশৰ সৈতে বুজাবুজি চুক্তি স্বাক্ষৰিত কৰিছে। এই চুক্তিসমূহে ভাৰতৰ পৰম্পৰাগত ঔষধৰ ৰপ্তানি বৃদ্ধিত অৰিহণা যোগাব।
মহিলাৰ নেতৃত্বত বিকাশ আৰম্ভণিৰ পৰাই আমাৰ সৰ্বাধিক অগ্ৰাধিকাৰ হৈ আহিছে: প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে কয় যে বিগত আঠ বছৰত চৰকাৰে মহিলা সশক্তিকৰণৰ ক্ষেত্ৰত কোনো ধৰণৰ চেষ্টা ৰখা নাই। শ্ৰী মোদীয়ে লগতে কয় যে মহিলাৰ নেতৃত্বত হোৱা উন্নয়নৰ ফলত আমাৰ কোটি কোটি মাতৃ, ভগ্নী আৰু কন্যাৰ জীৱন সহজ হৈ পৰিছে আৰু তেওঁলোকে দেশৰ প্ৰগতিত যথেষ্ট অৰিহণা যোগাই ছে। প্ৰধানমন্ত্ৰীয়ে টুইট কৰে; “যোৱা ৮ বছৰত চৰকাৰে নাৰী শক্তিক শক্তিশালী কৰাৰ ক্ষেত্ৰত কোনো ধৰণৰ চেষ্টা ৰখা নাই। মহিলাৰ নেতৃত্বত বিকাশক আৰম্ভণিৰে পৰা অগ্ৰাধিকাৰ দিয়া হৈছে। ইয়াৰ ফলস্বৰূপে, আমাৰ কোটি কোটি মাতৃ, ভগ্নী আৰু কন্যাৰ জীৱন সহজ হৈ পৰিছে আৰু তেওঁলোকে দেশৰ উন্নতিত অৰিহণা যোগাইছে। ”
ভি.এছ নাইপলৰ মুত্যুত প্ৰধানমন্ত্ৰীৰ শোক প্ৰকাশ

ভি.এছ নাইপলৰ বিয়োগত প্ৰধানমন্ত্ৰী শ্ৰী নৰেন্দ্ৰ মোদীয়ে গভীৰ শোক প্ৰকাশ কৰিছে৷ “ইতিহাস, সংস্কৃতি, উপনিবেশবাদ, ৰাজনীতি আদিৰ দৰে বিভিন্ন ক্ষেত্ৰলৈ আগবঢ়োৱা অনবদ্য বৰঙণিৰ বাবে শ্ৰদ্ধাৰ ভি.এছ নাইপল সদায় স্মৰণীয় হৈ ৰ’ব৷ তেওঁৰ বিয়োগ বিশ্বৰ সাহিত্য জগতলৈ এক অপূৰণীয় ক্ষতি৷ এই দুখৰ সময়ত তেওঁৰ পৰিয়ালবৰ্গ আৰু শুভাকাংক্ষীলৈ সমবেদনা জ্ঞাপন কৰিছো৷” —প্ৰধানমন্ত্ৰীয়ে কয়৷
ক’ভিড আক্ৰান্ত জো বাইডেনৰ আশু আৰোগ্য কামনা কৰিছে প্ৰধানমন্ত্ৰীয়

ক’ভিড-১৯য়ে আক্ৰান্ত কৰা আমেৰিকা যুক্তৰাষ্ট্ৰৰ ৰাষ্ট্ৰপতি জো বাইডেনৰ আশু আৰোগ্য কামনা কৰিছে প্ৰধানমন্ত্ৰী শ্ৰী নৰেন্দ্ৰ মোদীয়ে। এই সন্দৰ্ভত প্ৰধানমন্ত্ৰীৰ টুইট: “@POTUS লৈ মোৰ শুভকামনা যাঁচিছো @JoeBiden কভিড-১৯ৰ পৰা আশু আৰোগ্য কামনা কৰিছো, লগতে তেওঁৰ সু-স্বাস্থ্যৰ বাবেও প্ৰাৰ্থনা কৰিছো”।
ড০ দেৱেন্দ্ৰ পেটেলৰ মৃত্যুত প্ৰধানমন্ত্ৰীৰ শো

প্ৰধানমন্ত্ৰী শ্ৰী নৰেন্দ্ৰ মোদীয়ে প্ৰখ্যাত অনকো-ছাৰ্জন ড০ দেৱেন্দ্ৰ পেটেলৰ মৃত্যুত গভীৰ শোক প্ৰকাশ কৰিছে। প্ৰধানমন্ত্ৰীয়ে স্বাস্থ্য আন্তঃগাথনি আৰু কৰ্কট সেৱাৰ উদগণি যোগোৱাৰ ক্ষেত্ৰত ড০ পেটেলৰ অৰিহণাক স্মৰণ কৰে। প্ৰধানমন্ত্ৰীয়ে এইদৰে টুইট কৰে: "ড০ দেৱেন্দ্ৰ পেটেলে স্বাস্থ্য আন্তঃগাথনি আৰু কৰ্কট সেৱাৰ উদগণি যোগোৱাৰ ক্ষেত্ৰত বিভিন্ন পদক্ষেপেৰে অগণন লোকৰ সন্মান আৰু শুভকামনা লাভ কৰিছে। দৰৱক লৈ গভীৰ জ্ঞান আৰু দয়ালু প্ৰকৃতিৰ বাবে তেওঁক আমি সদায় স্মৰণ কৰিম। তেওঁৰ মৃত্যুত মই মৰ্মাহত। তেওঁৰ পৰিয়ালৰ প্ৰতি গভীৰ সমবেদনা জনাইছো। ওঁম শান্তি।"
বাৰাণসীত অনুষ্ঠিত ইণ্ডিয়া কাৰ্পেট এক্সপ’ত ভিডিঅ’ কনফাৰেন্সযোগে প্ৰধানমন্ত্ৰীৰ ভাষণ

প্ৰধানমন্ত্ৰী শ্ৰী নৰেন্দ্ৰ মোদীয়ে বাৰাণসীত অনুষ্ঠিত ইণ্ডিয়া কাৰ্পেট এক্সপ’ত ভিডিঅ’ কনফাৰেন্সযোগে ভাষণ আগবঢ়ায়। ভাৰতৰ লগতে বিদেশৰ পৰা অহা অতিথিসকলক আদৰণি জনাই প্ৰধানমন্ত্ৰীয়ে কয় যে দীনদয়াল হস্তকলা সংকুলৰ দ্বাৰা বাৰাণসীত আয়োজিত এয়া হৈছে প্ৰথম ইণ্ডিয়া কাৰ্পেট এক্সপ’। তেওঁ উল্লেখ কৰে যে বাৰাণসী, ভাদোহী আৰু মিজাপুৰ হৈছে দেশৰ গুৰুত্বপূৰ্ণ কাৰ্পেট উদ্যোগৰ কেন্দ্ৰস্থল। তেওঁ কয় যে এই ধৰণৰ প্ৰচেষ্টাই হস্তশিল্প, ক্ষুদ্ৰ আৰু মজলীয়া উদ্যোগসমূহক উৎসাহিত কৰিব। প্ৰধানমন্ত্ৰীয়ে কয় যে ভাৰতৰ হস্তকলা পৰম্পৰা বহু পুৰণি আৰু এই ক্ষেত্ৰত বাৰাণসীয়ে মুখ্য ভূমিকা পালন কৰিছে। প্ৰসংগক্ৰমে তেওঁ বিখ্যাত মনীষী কবি, কবীৰৰ কথা উল্লেখ কৰে, যিগৰাকীয়ে সেই অঞ্চলতে জন্মগ্ৰহণ কৰিছিল। তেওঁ কয় হস্তশিল্পসমূহ স্বাধীনতা আন্দোলন আৰু আত্মনিৰ্ভৰশীলতাৰ প্ৰেৰণা উৎস। প্ৰধানমন্ত্ৰীয়ে প্ৰসংগক্ৰমে মহাত্মা গান্ধী, সত্যাগ্ৰহ আৰু যঁতৰৰ কথা উল্লেখ কৰে। প্ৰধানমন্ত্ৰীয়ে কয় যে ভাৰত হৈছে কাৰ্পেটৰ সৰ্ববৃহৎ উৎপাদনকাৰী আৰু বিশ্বৰ বজাৰত ভাৰতে ৩৫ শতাংশ অৱদান আগবঢ়াইছে। তেওঁ এই খণ্ডটোৰ ব্যাপক ৰপ্তানিৰ সফলতাৰ প্ৰসংগতো কয়। তেওঁ কয় মধ্যবিত্ত শ্ৰেণীৰ সংখ্যা বৃদ্ধি আৰু কাৰ্পেট উদ্যোগৰ প্ৰতি সমৰ্থন হৈছে এই খণ্ডটোৰ বিকাশৰ দুটা মুখ্য কাৰণ। প্ৰধানমন্ত্ৰীয়ে কাৰ্পেটৰ বজাৰত ইয়াৰ দক্ষতাক প্ৰশংসা কৰে, যিটোৱে ‘মেড ইন ইণ্ডিয়া কাৰ্পেট’ৰ ডাঙৰ ব্ৰেণ্ড গঢ়ি তুলিছে। তেওঁ কাৰ্পেট ৰপ্তানিকাৰীসকলক প্ৰদান কৰা আইনী সাহায্য আৰু কাৰ্পেটৰ মানদণ্ড নিশ্চিত কৰিব পৰাকৈ বিশ্বমানৰ গৱেষণাগাৰ নিৰ্মাণ সন্দৰ্ভতো ভাষণত উল্লেখ কৰে। প্ৰধানমন্ত্ৰীয়ে অন্যান্য সা-সুবিধা যেনে-অত্যাধূনিক লুম আৰু খণ্ডটোৰ বাবে ঋণৰ সুবিধাৰ কথাও সদৰি কৰে। প্ৰধানমন্ত্ৰীয়ে দেশৰ শক্তি হৈ পৰা কাৰ্পেট নিৰ্মাতাসকলৰ দক্ষতা আৰু কঠোৰ পৰিশ্ৰমৰ স্বীকৃতি সুনিশ্চিত কৰাৰ ক্ষেত্ৰত চৰকাৰ প্ৰতিশ্ৰুতিবদ্ধ বুলি সজোৰে কয়।
প্রধানমন্ত্রীয়ে পুৰুষৰ ফ্ৰীষ্টাইল ৭৪ কিলোগ্ৰাম শাখাৰ ৰেষ্টলিঙত সোণৰ পদক জয় কৰাত নৱীন কুমাৰক অভিনন্দন জনা

ধানমন্ত্ৰী শ্ৰী নৰেন্দ্ৰ মোদীয়ে বাৰ্মিংহাম কমনৱেলথ গেমছ ২০২২ত পুৰুষৰ ফ্ৰীষ্টাইল ৭৪ কিলোগ্ৰাম শাখা ৰেষ্টলিঙত সোণৰ পদক জয় কৰাত নৱীন কুমাৰক অভিনন্দন জনাইছে। এটা টুইটত প্ৰধানমন্ত্ৰীয়ে কৈছে; "আৰু অধিক গৌৰৱান্বিত কৰা বাবে আমাৰ ৰেষ্টলাৰসকলক ধন্যবাদ। নৱীন কুমাৰক সোণৰ পদক জয় কৰা বাবে অভিনন্দন। তেওঁৰ অসাধাৰণ আত্মবিশ্বাস আৰু উৎকৃষ্ট কৌশল সম্পূৰ্ণ ৰূপে প্ৰদৰ্শিত হৈছে। তেওঁৰ অনাগত প্ৰয়াসৰ বাবে শুভকামনা #Cheer4India"
‘ওৱান অচেন শীৰ্ষ সন্মিলন’ত প্ৰধানমন্ত্ৰী শ্ৰী নৰেন্দ্ৰ মোদীয়ে প্ৰদান কৰা অভিমত

ৰাষ্ট্ৰপতি মেক্ৰন, মহামহিমসকল, নমস্কাৰ! মহাসাগৰক লৈ অনুষ্ঠিত হোৱা এই গুৰুত্বপূৰ্ণ গোলকীয় সন্মিলনত মই ৰাষ্ট্ৰপতি মেক্ৰনক অভিনন্দন জনাইছো। ভাৰত সদায়ে এখন সামুদ্ৰিক সভ্যতাৰ দেশ। আমাৰ প্ৰাচীন শাস্ত্ৰ তথা সাহিত্যিক সমলসমূহত সামুদ্ৰিক জীৱনকে ধৰি মহাসাগৰসমূহে প্ৰদান কৰি অহা উপহাৰ সন্দৰ্ভত বিস্তৃত চৰ্চা সম্বলিত কৰা হৈছে। আজিৰ প্ৰেক্ষাপটতো আমাৰ সুৰক্ষা আৰু সমৃদ্ধি মহাসাগৰৰে সংযোজিত হৈছে। ভাৰতৰ ‘ভাৰত-প্ৰশান্তমহাসাগৰীয় উদ্যোগ’-ৰো প্ৰধান প্ৰাতিপাদ্য প্ৰসংগ হৈছে সামুদ্ৰিক জীৱন। ফ্ৰান্সে আৰম্ভ কৰা ‘হাই এম্বিশ্যন কোৱালিশ্যন অন বায়’-ডাইভাৰছিটী বিয়ণ্ড নেশ্যনেল জুৰিছডিকশ্যন’ শীৰ্ষক উদ্যোগলৈ ভাৰতে সমৰ্থন আগবঢ়াইছে। চলিত বছৰতে আমি নীতিগত ভাবে প্ৰণিত এক আন্তঃৰাষ্ট্ৰীয় চুক্তি লাভ কৰিব পাৰিম বুলি আশা কৰিছো। এবাৰ ব্যৱহাৰযোগ্য প্লাষ্টিক নোহোৱা কৰাৰ বাবে ভাৰত প্ৰতিশ্ৰুতিবদ্ধ। উপকূলীয় অঞ্চলসমূহৰ পৰা প্লাষ্টিক তথা অন্যান্য আৱৰ্জনাসমূহ পৰিষ্কৰণৰ লক্ষ্যৰে ভাৰতে অলপতে এক ৰাষ্ট্ৰজোৰা অভিযান আৰম্ভ কৰিছে। তিনিলাখ যুৱ-যুৱতীয়ে প্ৰায় ১৩টন পৰিমাণৰ আৱৰ্জনা সংগ্ৰহ কৰিছে। সাগৰসমূহৰ পৰা প্লাষ্টিকৰ আৱৰ্জনা পৰিষ্কাৰ কৰাৰ বাবে ১০০টা ‘জাহাজ-দিৱস’ আগবঢ়োৱাৰ বাবে মই ইতিমধ্যে আমাৰ নৌসেনা বাহিনীক নিৰ্দেশ দিছো। এবাৰ ব্যৱহাৰযোগ্য প্লাষ্টিকৰ বিৰুদ্ধে ফ্ৰান্সে আৰম্ভ কৰা গোলকীয় উদ্যোগত অংশগ্ৰহণ কৰিবলৈ পালে ভাৰত নিশ্চয় আনন্দিত হ’ব। ৰাষ্ট্ৰপতি মেক্ৰন, আপোনাক ধন্যবাদ।
খাৱাজা মইনুদ্দিন চিষ্টিৰ দৰগাহত দানৰ বাবে চাদৰ হস্তান্তৰ প্ৰধানমন্ত্ৰীৰ

প্ৰধানমন্ত্ৰী শ্ৰী নৰেন্দ্ৰ মোদীয়ে আজি সংখ্যালঘু পৰিক্ৰমা দপ্তৰৰ মন্ত্ৰী শ্ৰী মুখতাৰ আব্বাছ নাকভিৰ হাতত খাৱাজা মইনুদ্দিন চিষ্টিৰ দৰগাহত দানৰ বাবে এখন চাদৰ হস্তান্তৰ কৰে। প্ৰধানমন্ত্ৰীয়ে বাৰ্ষিক উৰচ উপলক্ষে বিশ্বজুৰি থকা খাৱাজা মইনুদ্দিন চিষ্টিৰ অনুগ্ৰামীসকলক শুভেচ্ছা আৰু অভিনন্দন জনায়।
পুৰুষৰ ফ্ৰীষ্টাইল ৯৭ কেজি ৰেষ্টলিঙত ব্ৰঞ্জৰ পদক লাভ কৰা দীপক নেহৰাক শুভেচ্ছা প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে বাৰ্মিংহাম চিডব্লিউজি, ২০২২ ত পুৰুষৰ ফ্ৰীষ্টাইল ৯৭ কেজি ৰেষ্টলিঙত ব্ৰঞ্জৰ পদক লাভৰ বাবে মল্লযুঁজাৰু দীপক নেহৰালৈ শুভেচ্ছা জ্ঞাপন কৰিছে। প্ৰধানমন্ত্ৰীগৰাকীয়ে এইবুলি টুইট কৰে; "আন এগৰাকী মল্লযুঁজাৰু, ভাৰতৰ বাবে আন এক খ্যাতি! দীপক নেহৰাই চিডব্লিউজি, ২০২২ ত ফ্ৰীষ্টাইল ৰেষ্টলিং ইভেন্টত ব্ৰঞ্জৰ পদক লাভ কৰাত আনন্দিত হৈছো। দীপকে প্ৰশংসনীয় ধৈৰ্য্য আৰু দায়বদ্ধতা প্ৰদৰ্শন কৰিছে। তেওঁৰ অনাগত প্ৰচেষ্টাৰাজিৰ বাবে মোৰ শুভেচ্ছা জ্ঞাপন কৰিলো। #Cheer4India"
ৰাজ্য প্ৰতিস্থা দিৱসত গোৱাবাসীলৈ শুভকামনা প্ৰধানমন্ত্ৰীৰ

ৰাজ্য প্ৰতিস্থা দিৱস উপলক্ষে গোৱাৰ নাগৰিকসকললৈ শুভকামনা জনাইছে প্ৰধানমন্ত্ৰী শ্ৰী নৰেন্দ্ৰ মোদীয়ে। এক বাৰ্তাত প্ৰধানমন্ত্ৰীয়ে কয়; “ৰাজ্য প্ৰতিস্থা দিৱসত গোৱাবাসীলৈ মোৰ শুভকামনা জনাইছো। এইখন প্ৰাকৃতিক সৌন্দৰ্য্য আৰু উদ্যোগী লোকৰে আৰ্শীৰাদপুষ্ট এখন ৰাজ্য। পৃথিৱীৰ সকলো প্ৰান্তৰ লোকক ই আকৰ্ষিত কৰে। আগন্তুক বছৰবোৰত গোৱাই প্ৰগতিৰ নতুন উচ্চতা স্পৰ্শ কৰক, মই এই প্ৰাৰ্থনাই জনাইছো”।
ৰাধা স্বামী সৎসংগ ব্যাস সাক্ষাৎ কৰিলে প্ৰধানমন্ত্ৰীয়

প্ৰধানমন্ত্ৰী শ্ৰী নৰেন্দ্ৰ মোদীয়ে আজি ৰাধা স্বামী সৎসংগ ব্যাস সাক্ষাৎ কৰে৷ তেওঁ বাবা গুৰিন্দৰ সিং ধিলনৰ সৈতে মত বিনিময় কৰে আৰু তেওঁলোকৰ কাম-কাজ প্ৰত্যক্ষ কৰে৷ প্ৰধানমন্ত্ৰীয়ে টুইটযোগে কয়, “ৰাধা স্বামী সৎসংগ ব্যাসলৈ গৈ তেওঁলোকে কৰি থকা ব্যতিক্ৰমী কামবোৰ চাবলৈ সুযোগ পাই আনন্দিত হৈছো। লগতে বাবা গুৰিন্দৰ সিং ধিলন জীৰ সৈতেও এক অন্তৰ্দৃষ্টিসম্পন্ন মত বিনিময় কৰো, যাৰ সেৱাৰ প্ৰতি থকা আগ্ৰহ প্ৰশংসনীয় আৰু প্ৰেৰণাদায়ক৷”
‘চিকিৎসক দিৱস’ত চিকিৎসকসকললৈ প্ৰধানমন্ত্ৰীৰ শুভেচ্ছা

প্ৰধানমন্ত্ৰীয়ে চিকিৎসক দিৱস উপলক্ষে দেশৰ চিকিৎসকসকলক শুভেচ্ছা জ্ঞাপন কৰে আৰু জনসাধাৰণৰ জীৱন সুৰক্ষিত কৰা আৰু এই পৃথিৱীখন স্বাস্থ্যৱান কৰি তোলাত তেওঁলোকৰ অপৰিসীম ভূমিকাৰ প্ৰশংসা কৰে। প্ৰধানমন্ত্ৰীয়ে টুইট কৰে: “চিকিৎসক দিৱসৰ দিনা সকলো পৰিশ্ৰমী চিকিৎসকসকললৈ অভিনন্দন, যিসকলে মানুহৰ জীৱন ৰক্ষা কৰাত আৰু আমাৰ পৃথিৱীক স্বাস্থ্যৱান কৰি তোলাত গুৰুত্বপূৰ্ণ ভূমিকা পালন কৰে। “
পিএম জনধন যোজনাৰ ৭ বছৰ পূর্তিত প্রধানমন্ত্রীয়ে ভাৰতৰ উন্নয়নৰ গতিপথত এই উদ্যোগে আমূল পৰিৱর্তন লৈ আহিছে বুলি মন্তব্য কৰ

প্রধানমন্ত্রী শ্রী নৰেন্দ্র মোদীয়ে পিএম জনধন যোজনাৰ ৭ বছৰ পূর্তি উপলক্ষে আনন্দ প্রকাশ কৰিছে। প্রধানমন্ত্রীয়ে এই যোজনাক সফল কৰি তুলিবলৈ যিসকলে নিৰলস প্রয়াস চলাইছে তেওঁলোকক প্রশংসা কৰিছে। এলানি ট্যুইটত প্রধানমন্ত্রীয়ে কৈছে, "আজি আমি #PMJanDhan কর্মসূচীৰ ৭ বছৰ উদযাপন কৰিছো, এইটো এনেকুৱা এটা উদ্যোগ যি ভাৰতৰ উন্নয়নৰ গতিপথত আমূল পৰিৱৰ্তন সাধন কৰিছে। কেৱল সেয়াই নহয়, এই কর্মসূচীয়ে অসংখ্য ভাৰতীয়ৰ ক্ষমতায়ণৰ সমান্তৰালকৈ তেওঁলোকৰ আর্থিক অন্তর্ভুক্তিকৰণ আৰু মর্যাদাৰ লগতে জীৱন-যাপন নিশ্চিত কৰিছে। জনধন যোজনাই স্বচ্ছতা বজাই ৰখাত সহায় কৰিছে। মই #PMJanDhan যোজনাক সফল কৰি তুলিবলৈ যিসকলে অক্লান্ত প্রয়াস চলাইছে তেওঁলোকক প্রশংসা কৰো। এওঁলোক সকলোৰে প্রচেষ্টাৰ ফলত ভাৰতবাসীৰ উন্নত জীৱন-যাপন সুনিশ্চিত হৈছে।"
গীতা জয়ন্তী উপলক্ষে দেশবাসীক শুভেচ্ছা প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে গীতা জয়ন্তী উপলক্ষে দেশবাসীক শুভেচ্ছা জ্ঞাপন কৰিছে।এই উপলক্ষে শ্ৰী মোদীয়ে শেহতীয়াভাৱে গীতাৰ ওপৰত আগবঢ়োৱা দুটি বক্তৃতা সকলোৰে সৈতে ভাগ-বতৰা কৰে। এক টুইট শৃংখলাযোগে প্ৰধানমন্ত্ৰীয়ে কয়; ‘আজি গীতা জয়ন্তীত শেহতীয়াভাৱে গীতাৰ ওপৰত আগবঢ়োৱা দুটি বক্তৃতা মই সকলোৰে সৈতে ভাগ-বতৰা কৰিছোঁ। স্বামী চিদ্ভাভানন্দৰ ভাগৱত গীতাৰ ই-বুক সংস্কৰণ মুকলি কৰা হৈছে। গীতাৰ ওপৰত বিভিন্ন পণ্ডিতৰ ভাষ্যৰ সৈতে এখন পাণ্ডুলিপি মুকলি কৰা হৈছে। সৰ্বোপনিষদো গাৱো দোগ্ধা গোপাল নন্দনঃ। পাৰ্থ বৎসঃ সুধীৰভোক্তা দুগ্ধ গীতামৃত মহত্।। গীতা জয়ন্তীৰ শুভেচ্ছা। গীতা জয়ন্তীত শুভেচ্ছা। জীৱনৰ বিভিন্ন ক্ষেত্ৰত গীতাৰ ব্যৱহাৰিক নিৰ্দেশনা, গীতাৰ শিক্ষাসমূহ বিশ্বব্যাপী প্ৰতিধ্বনিত হোৱা দেখি অতিশয় আনন্দিত।’
বিশ্ব ভাৰোত্তোলন চেম্পিয়নশ্বিপত স্বৰ্ণ পদক জয় কৰা মীৰাবাই চানুক প্ৰধানমন্ত্ৰীৰ অভিনন্দন

প্ৰধানমন্ত্ৰী শ্ৰী নৰেন্দ্ৰ মোদীয়ে বিশ্ব ভাৰোত্তোলন চেম্পিয়নশ্বিপত স্বৰ্ণ পদক জয় কৰা মীৰাবাই চানুক অভিনন্দন জনায়। এক বাৰ্তাত প্ৰধানমন্ত্ৰীয়ে কয়, “বিশ্ব ভাৰোত্তোলন চেম্পিয়নশ্বিপত স্বৰ্ণ পদক জয় কৰা মীৰাবাই চানুক লৈ গৌৰৱান্বিত ভাৰত। তেওঁক অভিনন্দন জনোৱাৰ লগতে উজ্জল ভৱিষ্যত কামনা কৰিলো।
প্ৰধানমন্ত্ৰীয়ে বুদ্ধ পূৰ্ণিমা উপলক্ষে ভগৱান বুদ্ধৰ নীতিসমূহ স্মৰণ কৰ

প্ৰধানমন্ত্ৰী শ্ৰী নৰেন্দ্ৰ মোদীয়ে বুদ্ধ পূৰ্ণিমা উপলক্ষে ভগৱান বুদ্ধৰ নীতিসমূহ স্মৰণ কৰে আৰু সেইবোৰ পূৰণ কৰাৰ প্ৰতিশ্ৰুতি পুনৰ দোহাৰে। এক টুইটযোগে প্ৰধানমন্ত্ৰীয়ে কয়; "বুদ্ধ পূৰ্ণিমা উপলক্ষে আমি ভগৱান বুদ্ধৰ নীতিসমূহ মনত পেলাইছো আৰু সেইবোৰ পূৰণ কৰাৰ প্ৰতিশ্ৰুতি পুনৰ দোহাৰিছো। ভগৱান বুদ্ধৰ চিন্তাই আমাৰ পৃথিৱীখনক অধিক শান্তিপূৰ্ণ, সুসংগত আৰু বহনক্ষম কৰি তুলিব পাৰে।"
FAME ইণ্ডিয়া প্ৰকল্পৰ দ্বিতীয় পৰ্যায়ৰ বাবে কেবিনেটৰ অনুমোদন

প্রধানমন্ত্রী নৰেন্দ্র মোদীৰঅধ্যক্ষতাত বৃহস্পতিবাৰে অনুষ্ঠিত কেন্দ্রীয় কেবিনেটৰ এক গুৰুত্বপূৰ্ণ বৈঠকত ভাৰতত দ্রুত বিদ্যুৎচালিত যান-বাহন চলোৱাআৰুইয়াৰ উৎপাদন আৰম্ভ কৰাৰ লক্ষ্যৰে দ্বিতীয় পর্যায়ৰ‘ফেম ইন্ডিয়া’ প্রকল্পলৈ অনুমোদন প্ৰদান কৰা হৈছে। ২০১৯ চনৰ ১ এপ্রিলৰ পৰা তিনি বছৰৰবাবে এই প্রকল্পৰ বাবে ১০ হাজাৰ কোটি টকা আবণ্টন দিয়া হৈছে। উল্লেখ্য যে ২০১৫ চনৰ ১ এপ্রিল তাৰিখে ৮৯৫ কোটি টকা আবণ্টনেৰে এই প্রকল্পৰ প্রথম পর্যায়ৰ কামআৰম্ভ কৰা হৈছিল। আমাৰ দেশত বিদ্যুৎচালিত যানবাহনৰ ব্যৱহাৰৰ প্ৰতিজনসাধাৰণক অভ্যস্ত কৰি তোলা আৰু এনে বাহনৰ উৎপাদনক উৎসাহিত কৰিবলৈ এই ধৰণৰ যানবাহন ক্ৰয় কৰাৰ বাবে তাৎক্ষণিক ৰেহাই প্ৰদান কৰা আৰু সমগ্ৰ দেশতে বিদ্যুৎচালিত যানবাহনৰবেটাৰীছার্জিংৰবাবে প্রয়োজনীয় আন্তঃগাঁথনি গঢ়ি তোলাই হৈছে এই প্রকল্পৰমুখ্য উদ্দেশ্য। আনফালে, এই প্রকল্পটোআৰম্ভ হ’লে আমাৰ দেশত পৰিৱেশ প্ৰদূষণৰ সমস্যা যিদৰে হ্ৰাস পাব, ঠিক তেনেদৰেইন্ধনৰ নিৰাপত্তাও উল্লেখযোগ্যভাৱে বৃদ্ধি পাব। ৰাজ্য আৰু নগৰ পৰিবহণ নিগমসমূহৰ মাধ্যমেৰে ইলেক্ট্রিক বা বিদ্যুৎচালিত বাহন প্রদান, জনসাধাৰণৰ ব্যৱহাৰৰবাবে অথবা বাণিজ্যিক ভিত্তিত ব্যৱহাৰেৰবাবে যানবাহন সৰবৰাহৰ ব্যৱস্থা আৰু পৰৱর্তী পর্যায়ত বেচৰকাৰী মালিকানাধীন বিদ্যুৎচালিত যানবাহন উৎপাদন আৰু সৰবৰাহৰ ব্যৱস্থাৰ কথা এই প্রকল্পত পৰিকল্পনা কৰা হৈছে। সমগ্ৰ দেশৰে বিভিন্ন চহৰসমূহতপ্ৰথমাৱস্থাত ২,৭০০টা ছার্জিং ষ্টেশ্যন স্থাপন কৰাআৰু ভৱিষ্যতে ৯ বর্গ কিলোমিটাৰ দূৰত্বৰমাজতছার্জিং ষ্টেশ্যন নিৰ্মাণ কৰাৰ বিষয়েও এই প্রকল্পত উল্লেখ কপৰা আছে। ঘাইপথসমূহত ২৫ কিলোমিটাৰৰমূৰে মূৰেপথৰ দুয়োকাষেছার্জিং ষ্টেশ্যন গঢ়ি তোলাৰ কথাও এই প্রকল্পত উল্লেখ কৰা হৈছে।
ড্রাগছৰ চাহিদা হ্রাস আৰু নিচাজাতীয়, প্রিকাৰ্ছৰ ৰাসায়নিক পদাৰ্থৰ অবৈধ সৰবৰাহ প্রতিৰোধ আৰু সংশ্লিষ্ট দিশত ভাৰত আৰু নেপালৰ মাজত বুজাবুজি চুক্তিত কেবিনেটৰ অনুমোদন

প্রধানমন্ত্রী শ্রী নৰেন্দ্র মোদীৰ অধ্যক্ষতাত কেন্দ্রীয় কেবিনেটত বুধবাৰে ড্রাগছৰ চাহিদা হ্রাস আৰু নিচাজাতীয় ঔষুধ, চাইকোট্রপিক ৰাসায়নিক পদাৰ্থ, প্রিকাৰ্ছৰৰ অবৈধ সৰবৰাহ প্রতিৰোধ আৰু সংশ্লিষ্ট দিশত ভাৰত আৰু নেপালৰ মাজত বুজাবুজি চুক্তি স্বাক্ষৰত অনুমোদন জনায়। এই বুজাবুজি চুক্তিয়ে ড্রাগছৰ ক্ষেত্ৰত দুয়ো দেশৰ মাজত সহযোগিতাৰ ক্ষেত্রসমূহ তালিকাভুক্ত কৰিব। তদুপৰি, এই বুজাবুজি চুক্তিয়ে দুয়ো দেশৰ মাজত তথ্য আদান-প্রদানৰ প্রক্রিয়াক আৰু যাৰ মাজত বুজাবুজি চুক্তি ৰূপায়ণ আৰু তথ্য আদান-প্রদানৰ দায়িত্ব থাকিব, সেই উপযুক্ত কর্তৃপক্ষক সুনির্দিষ্ট কৰিব। ড্রাগছজনিত দিশত এই সহযোগিতাৰ ফলত দুয়ো দেশৰ মাজত নিচাজাতীয় ঔষধ, চাইকোট্রপিক সামগ্রী, প্রিকাৰ্ছৰ ৰাসায়নিক পদাৰ্থৰ অবৈধ সৰবৰাহ নিয়ন্ত্ৰণ কৰিব পৰা যাব বুলি আশা কৰা হৈছে। এই বুজাবুজি চুক্তিৰ ফলত সংশ্লিষ্ট কর্তৃপক্ষই যিবোৰ বিষয়ত প্রচেষ্টা গ্রহণ কৰিব, সেয়া হৈছে:- (১) নিচাজাতীয় ঔষধ, চাইকোট্রপিক সামগ্রী, প্রিকাৰ্ছৰ ৰাসায়নিক পদাৰ্থৰ অবৈধ সৰবৰাহক কার্যকৰীভাবে মোকাবিলা কৰাৰ ক্ষেত্ৰত পাৰস্পৰিক সহযোগিতাক উন্নত কৰিব আৰু প্রতিৰোধ, সজাগতা, শিক্ষা, সামাজিক কর্মসূচী, চিকিৎসা, পুনৰ সংস্থাপনৰ জৰিয়তে ড্রাগছৰ চাহিদা হ্রাসত সহযোগিতা আগবঢ়াব। আৰু (২) ড্রাগছজনিত বিষয়ত কার্যকৰী, প্রযুক্তিগত আৰু সাধাৰণ বিষয় সম্বলিত বিভিন্ন তথ্যৰ আদান-প্রদান কৰিব আৰু নিচাজাতীয় ঔষধ, চাইকোট্রপিক সামগ্রী, প্রিকাৰ্ছৰ ৰাসায়নিকৰ অবৈধ সৰবৰাহ নিয়ন্ত্ৰণৰ ক্ষেত্রত বর্তমান আইন, বিধি, প্রক্রিয়া, সর্বোত্তম প্রয়াস আৰু পদ্ধতি আৰু বর্তমান আইনৰ আৰু সংশোধনীক লৈ নিজৰ ওচৰত থকা লিখিত তথ্য আৰু ৰচনাৰ আদান প্রদান কৰিব। পটভূমিঃ বিশ্বজুৰি ড্রাগছৰ চোৰাং সৰবৰাহ প্রতিৰোধত যি প্রচেষ্টা আৰম্ভ হৈছে, ভাৰতে সদায় তাক সমর্থন জনাই আহিছে। এইক্ষেত্রত ৰাষ্ট্রসংঘ আৰু বিভিন্ন বহুপাক্ষিক তথা দ্বিপাক্ষিক উদ্যোগত ভাৰতে সক্রিয় অংশ গ্রহণ কৰিছে। নিচাজাতীয় ঔষধৰ ক্ষেত্ৰত ৰাষ্ট্রসংঘৰ বুজাবুজিৰ ভিত্তিত প্রতিৱেশী দেশসমূহৰ সৈতে আৰু আমাৰ দেশত ড্রাগছৰ সমস্যা নিয়ন্ত্রণৰ বিষয়ে যিবোৰ দেশৰ প্রত্যক্ষ প্রভাৱ হৈছে, তেওঁলোকৰ সৈতে দ্বিপাক্ষিক চুক্তি/বুজাবুজি চুক্তি কৰাৰ প্রচেষ্টা লোৱা হৈছে। বিভিন্ন দেশৰ সৈতে ইতিমধ্যে এনে ধৰণৰ দ্বিপাক্ষিক চুক্তি/বুজাবুজি কৰা হৈছে। নেপালৰ সৈতে স্বাক্ষৰ কৰিব লগা এই প্রস্তাৱিত বুজাবুজি চুক্তি ড্রাগছজনিত সমস্যা নিয়ন্ত্ৰণত দ্বিপাক্ষিক সহযোগিতাৰে এক প্ৰচেষ্টা।
পেৰালিম্পিকত দেখুওৱা প্ৰদৰ্শনৰ বাবে ভৱিনা পেটেলক অভিনন্দন প্ৰধানমন্ত্ৰী

পেৰালিম্পিকত দেখুওৱা প্ৰদৰ্শনৰ বাবে ভৱিনা পেটেলক অভিনন্দন জ্ঞাপন কৰিছে প্ৰধানমন্ত্ৰী শ্ৰী নৰেন্দ্ৰ মোদীয়ে আৰু কাইলৈ যাতে সফলতা লাভ কৰিব পাৰে তাৰ বাবে তেওঁ দেশৰ হৈ সমৰ্থনো আগবঢ়ায়। এই সন্দৰ্ভত প্ৰকাশ কৰা এক বাৰ্তাত প্ৰধানমন্ত্ৰীয়ে উল্লেখ কৰে, “অভিনন্দন ভৱিনা পেটেল! তুমি অনবদ্য খেলিছা। সমগ্ৰ দেশেই তোমাৰ সাফল্য কামনা কৰি প্ৰাৰ্থনা কৰিছে আৰু কাইলৈও উত্সাহ দিয়াৰ বাবে তোমাৰ কাষত সকলো থাকিব। নিজৰ সৰ্বোত্তমখিনি উজাৰি দিয়া আৰু সম্পূৰ্ণ চাপমুক্ত হৈ খেলা। তোমাৰ সাফল্যই সমগ্ৰ ৰাষ্ট্ৰকে অনুপ্ৰাণিত কৰিছে”।#Paralympics
নেপালৰ প্ৰধানমন্ত্ৰীৰ ভাৰত ভ্ৰমণ কালত স্বাক্ষৰিত বুজাবুজিৰ তালিকা

১. নেপালত ৫০,০০০ গৃহ পুনৰ নিৰ্মাণৰ বাবে ভাৰতৰ গৃহ অনুদান ব্যৱহাৰ সম্পৰ্কীয় নীতি নিৰ্দেশিকা চুক্তি বিত্ত মন্তালয়ৰ সচিব শ্ৰী শান্তা ৰাজ সুবেদি বৈদেশিক পৰিক্ৰমা মন্ত্ৰালয়ৰ বৈদেশিক সচিব শ্ৰী এছ. জয়শংকৰ ২. নেপালৰ ভূমিকম্পত ক্ষতিগ্ৰস্ত শিক্ষাখণ্ডৰ পুনৰ নিৰ্মাণৰ বাবে ভাৰতে আগবঢ়োৱা অনুদান কাৰ্যকৰীকৰণ সম্পৰ্কীয় চুক্তি বিত্ত মন্তালয়ৰ সচিব শ্ৰী শান্তা ৰাজ সুবেদি বৈদেশিক পৰিক্ৰমা মন্ত্ৰালয়ৰ বৈদেশিক সচিব শ্ৰী এছ. জয়শংকৰ ৩. নেপালৰ ভূমিকম্পত ক্ষতিগ্ৰস্ত সাংস্কৃতিক ঐতিহ্য থকা খণ্ডৰ পুনৰ নিৰ্মাণৰ বাবে ভাৰতে আগবঢ়োৱা অনুদান কাৰ্যকৰীকৰণ সম্পৰ্কীয় চুক্তি বিত্ত মন্তালয়ৰ সচিব শ্ৰী শান্তা ৰাজ সুবেদি বৈদেশিক পৰিক্ৰমা মন্ত্ৰালয়ৰ বৈদেশিক সচিব শ্ৰী এছ. জয়শংকৰ ৪. নেপালৰ ভূমিকম্পত ক্ষতিগ্ৰস্ত স্বাস্থ্যখণ্ডৰ পুনৰ নিৰ্মাণৰ বাবে ভাৰতে আগবঢ়োৱা অনুদান কাৰ্যকৰীকৰণ সম্পৰ্কীয় চুক্তি বিত্ত মন্তালয়ৰ সচিব শ্ৰী শান্তা ৰাজ সুবেদি বৈদেশিক পৰিক্ৰমা মন্ত্ৰালয়ৰ বৈদেশিক সচিব শ্ৰী এছ. জয়শংকৰ ৫. এছিয়া উন্নয়ন বেংকৰ দক্ষিণ এছিয়া আঞ্চলিক অর্থনৈতিক সহযোগিতা ব্যৱস্থাৰ অধীনত পথ সংযোগী প্রকল্পত (দ্বিতীয় পৰ্যায়ৰ আর্থিক সাহাৰ্য) ভাৰত চৰকাৰৰ আর্থিক সাহাৰ্যত মেচি সেঁতু নির্মাণ প্রকল্পৰ ৰূপায়ণ, ব্যয়ৰ অংশীদাৰিত্ব, সময়সূচী আৰু ৰক্ষাকবচ সম্পৰ্কীয় বুজাবুজি চুক্তি আন্তঃগাঁথনি আৰু পৰিবহণ মন্ত্ৰালয়ৰ সচিব শ্ৰী দেৱেন্দ্ৰ কাৰ্কী পথ পৰিবহণ আৰু ঘাইপথ মন্ত্ৰালয়ৰ সচিব শ্ৰী যুদ্ধবীৰ সিং মালিক ৬. মাদক দ্ৰব্যৰ চাহিদা হ্ৰাস আৰু অবৈধ মাদক দ্ৰব্য সৰবৰাহ ৰোধ, চাইক্ৰটিপক পদাৰ্থ আৰু ৰাসায়নিক আৰু অন্যান্য দিশৰ বুজাবুজি চুক্তি স্বাক্ষৰ গৃহ পৰিক্ৰমা মন্ত্ৰালয়ৰ সচিব শ্ৰী লোক দৰ্শন ৰেগমি বিত্ত মন্ত্ৰালয়ৰ ৰাজহ সচিব, শ্ৰী হশমুখ আধিয়া ৭. মানক আৰু মান বিষয়ক পৰ্যালোচনাৰ ক্ষেত্ৰত সহযোগিতাৰ বুজাবুজি চুক্তি নেপাল ব্যুৰ’ অৱ ষ্টেণ্ডাৰ্ড এণ্ড মেট্ৰ’ল’জী শ্ৰী বিশ্ব বাবু পুডাছাইনী ভাৰতীয় মানক ব্যুৰ’ৰ সঞ্চালক প্ৰধান শ্ৰী সঞ্জয় সিং ৮. ভাৰতীয় চাৰ্টাৰ্ড একাউণ্টেণ্ট প্ৰতিষ্ঠান আৰু নেপালৰ চাৰ্টাৰ্ড একাউণ্টেণ্ট প্ৰতিষ্ঠানৰ মাজত বুজাবুজি চুক্তি নেপালৰ চাৰ্টাৰ্ড একাউণ্টেণ্ট প্ৰতিষ্ঠানৰ অ্ধ্যক্ষ শ্ৰী প্ৰকাশ জে, থাপা ভাৰতীয় চাৰ্টাৰ্ড একাউণ্টেণ্ট প্ৰতিষ্ঠানৰ অধ্যক্ষ শ্ৰী নিলেশ এছ. বিকামছে
প্রধানমন্ত্রীয়ে অৰ্থনীতিবিদ নিকলাছ ষ্টাৰ্ণক সাক্ষাৎ কৰ

প্ৰধানমন্ত্ৰী শ্ৰী নৰেন্দ্ৰ মোদীয়ে লণ্ডন স্কুল অফ ইকনমিক্সৰ অৰ্থনীতি বিজ্ঞানৰ অধ্যাপক লৰ্ড নিকলাছ ষ্টাৰ্ণক সাক্ষাৎ কৰে। দুয়োজন গণ্যমান্যই বিভিন্ন বিষয়ৰ ওপৰত আলোচনা কৰে। লৰ্ড নিকলাছ ষ্টাৰ্ণৰ এটা টুইটৰ প্ৰতিক্ৰিয়াত, প্ৰধানমন্ত্ৰীয়ে টুইট কৰে; "@lordstern1ক সাক্ষাৎ কৰি আৰু বিভিন্ন বিষয়ৰ আলোচনা কৰি সুখী। পৰিৱেশৰ প্ৰতি তেওঁৰ অনুভূতি আৰু নীতি সম্পৰ্কীয় বিভিন্ন বিষয়ৰ সামান্য প্ৰভেদযুক্ত উপলব্ধি প্ৰশংসনীয়। তেওঁ ভাৰতক লৈও আশাবাদী আৰু ১৩০ কোটি ভাৰতীয়ৰ দক্ষতাত বিশ্বাসী।"
বাংগালুৰুত শ্ৰী নাদপ্ৰভু কেম্পেগৌড়াৰ ১০৮ ফুট দীঘল ব্ৰঞ্জৰ মূৰ্তি উন্মোচন কৰে প্ৰধানমন্ত্ৰীয়

প্ৰধানমন্ত্ৰী শ্ৰী নৰেন্দ্ৰ মোদীয়ে আজি বাংগালুৰুত শ্ৰী নাদপ্ৰভু কেম্পেগৌড়াৰ ১০৮ ফুট দীঘল ব্ৰঞ্জৰ মূৰ্তি এটি উন্মোচন কৰে। প্ৰধানমন্ত্ৰীয়ে প্ৰতিমূৰ্তিটোত পুষ্পাঞ্জলি জ্ঞাপন কৰে আৰু পবিত্ৰ পানী আগবঢ়ায়। তেওঁ এটা গছপুলিও ৰোপণ কৰে। বাংগালুৰুৰ চহৰখনৰ প্ৰতিষ্ঠাপক নাদপ্ৰভু কেম্পেগৌড়াৰ প্ৰতিমূৰ্তি নিৰ্মাণৰ জৰিয়তে চহৰখনৰ বিকাশৰ দিশত তেওঁৰ অৱদানক স্বীকৃতি প্ৰদান কৰা হল। এই মূৰ্তিটো নিৰ্মাণ কৰিছে ষ্টেচু অৱ ইউনিটিৰ নিৰ্মাতা ৰাম ভি সুতাৰে। ইয়াৰ নিৰ্মাণত ৯৮ টন ব্ৰঞ্জ আৰু ১২০ টন ষ্টীল ব্যৱহাৰ কৰা হৈছে। প্ৰধানমন্ত্ৰীয়ে এইদৰে টুইট কৰে; "বেংগালুৰু চহৰ নিৰ্মাণত শ্ৰী নাদপ্ৰভু কেম্পেগৌড়াৰ ভূমিকা অতুলনীয়। তেওঁক এজন দূৰদৰ্শী ব্যক্তি হিচাপে স্মৰণ কৰা হয় যিয়ে সদায় জনকল্যাণক অগ্ৰাধিকাৰ দিছিল। বাংগালুৰুত 'সমৃদ্ধিৰ মূৰ্তি' উন্মোচন কৰি নিজকে সন্মানিত অনুভৱ কৰিছোঁ।" প্ৰধানমন্ত্ৰীৰ সৈতে কৰ্ণাটকৰ মুখ্যমন্ত্ৰী শ্ৰী বাসবৰাজ বোম্মাই, কৰ্ণাটকৰ ৰাজ্যপাল শ্ৰী থাৱৰ চান্দ গেহলট আৰু কেন্দ্ৰীয় মন্ত্ৰী শ্ৰী প্ৰহ্লাদ যোশীও উপস্থিত থাকে।
চাকৰিৰ ক্ষেত্ৰত অন্যান্য পিছপৰা শ্রেণীৰ প্রার্থীসকলৰ সংৰক্ষণৰ স্বার্থত কেন্দ্ৰীয় ৰাজহুৱা খণ্ডৰ প্ৰতিষ্ঠান, বেংক আৰু বীমা প্ৰতিষ্ঠানৰ দৰে  ৰাজহুৱা খণ্ডৰ প্ৰতিষ্ঠান আৰু অন্যান্য সংস্থাত চৰকাৰী পদৰ সম মৰ্যাদাৰ পদ সৃষ্টিত কেবিনেটৰ অনুমোদন

প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত অনুষ্ঠিত কেবিনেট বৈঠকত চাকৰিৰ ক্ষেত্ৰত অন্যান্য পিছপৰা শ্রেণীৰ প্রার্থীসকলৰ সংৰক্ষণৰ স্বার্থত কেন্দ্ৰীয় ৰাজহুৱা খণ্ডৰ প্ৰতিষ্ঠান, বেংক আৰু বীমা প্ৰতিষ্ঠানৰ দৰে ৰাজহুৱা খণ্ডৰ প্ৰতিষ্ঠান আৰু অন্যান্য সংস্থাত চৰকাৰী পদৰ সম মৰ্যাদাৰ পদ সৃষ্টিত অনুমোদন জনাইছে। বিগত ২৪ বছৰে এই বিষয়টো মীমাংসা নোহোৱাকৈ আছিল। কেবিনেটৰ এই সিদ্ধান্তৰ ফলত বিভিন্ন ৰাজহুৱা খণ্ডৰ প্ৰতিষ্ঠান তথা অন্যান্য প্রতিষ্ঠানত চাকৰি লাভৰ বাবে অপেক্ষাত থকা নিম্ন বৰ্গৰ কর্মীসকলৰ সন্তানে অন্যান্য পিছপৰা শ্রেণীৰ বাবে সংৰক্ষিত পদত আবেদন কৰাৰ সুযোগ লাভ কৰিব। কেৱল ইমানেই নহয় চাকৰিৰ অপেক্ষাত থকা উচ্চ বৰ্গৰ কর্মীসকলৰ সন্তানেও ৰাজহুৱা খণ্ডৰ প্ৰতিষ্ঠানৰ সম মৰ্যাদাৰ পদত ‘নন-ক্রিমিলেয়াৰ’ৰ অন্তর্ভুক্ত বুলি চিহ্নিত কৰাৰ প্রৱণতাও ইয়াৰ দ্বাৰা ৰোধ কৰিব পৰা যাব। আয় আৰু উপার্জন সম্পর্কীয় নিষেধাজ্ঞা ভুলকৈ ব্যাখ্যা কৰাৰ বাবে এই প্রবণতা লক্ষ্য কৰা যায়। ক্রিমিলেয়াৰ সম্পর্কীয় বিধি-নিষেধাক্ষা আৰোপেৰ ক্ষেত্রত বছৰত ৬ লাখ টকাৰ আয় আৰু উপার্জনৰ যি ঊর্ধ্বসীমা বর্তমান অব্যাহত আছে, সেয়া বছৰত ৮ লাখ টকালৈ বৃদ্ধি কৰাৰো সিদ্ধান্ত গ্ৰহণ কৰা হয় কেবিনেটত। উপভোক্তা মূল্য সূচক বৃদ্ধিৰ লগত সংগতি ৰাখি আয়ৰ ঊর্ধ্বসীমা বৃদ্ধি কৰা হৈছে। এই ব্যৱস্থাত সামাজিক দিশৰ পৰা যিসকল ব্যক্তি বা শ্রেণী (ক্রিমিলেয়াৰ) এতিয়াও যথেষ্ট আগুৱাই আছে, তেওঁলোকে এতিয়াৰে পৰা অন্যান্য পিছপৰা শ্রেণীৰ সুযোগ-সুবিধা ভোগ কৰিব নোৱাৰিব। অন্যান্য পিছপৰা শ্রেণীৰ অধীনস্থ লোকসকলৰ বাবে সামাজিক ন্যায়ৰ পৰিধি প্রসাৰৰ লক্ষ্যৰে চৰকাৰৰ নিৰৱচ্ছিন্ন প্রচেষ্টাৰ এক বিশেষ প্রক্রিয়া হিচাপে কেবিনেটে আজিৰ এই সিদ্ধান্ত লয়। উল্লেখ্য যে পিছপৰা শ্রেণীসমূহৰ বাবে গঠিত ৰাষ্ট্ৰীয় আয়োগক এক সাংবিধানিক মর্যাদা প্ৰদানৰ লক্ষ্যৰে চৰকাৰে ইতিমধ্যে সংসদত এখন বিধেয়ক উত্থাপন কৰিছে।
ইষ্টাৰ উপলক্ষে জনসাধাৰণক প্ৰধানমন্ত্ৰীৰ শুভেচ্ছা

প্ৰধানমন্ত্ৰী শ্ৰী নৰেন্দ্ৰ মোদীয়ে ইষ্টাৰ উপলক্ষে জনসাধাৰণলৈ শুভেচ্ছা জ্ঞাপন কৰিছে৷ ‘‘ইষ্টাৰ উপলক্ষে শুভেচ্ছা! প্ৰভু যীশুৰ পবিত্ৰ চিন্তাই লক্ষাধিক লোকক অনুপ্ৰাণিত কৰিছে৷ তেওঁ আমাৰ সমাজখনক অশুভ শক্তিৰ পৰা মুক্ত কৰি দুখীয়া তথা দুৰ্বলীসকলৰ প্ৰতি সহমৰ্মিতা প্ৰকাশ কৰিবলৈ আহ্বান জনাইছিল৷ এই পবিত্ৰ দিনটোত যাতে শান্তি আৰু ঐক্যৰ বাৰ্তা প্ৰবাহিত হয় তাৰেই কামনা কৰিছো,’’ প্ৰধানমন্ত্ৰীয়ে এইদৰে কয়৷
গুজৰাটী নৱবৰ্ষ উপলক্ষে সকলো গুজৰাটীক শুভেচ্ছা প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে গুজৰাটী নৱবৰ্ষ উপলক্ষে সকলো গুজৰাটীক শুভেচ্ছা জনাইছে। তেওঁ নতুন বছৰে প্ৰত্যেকৰে জীৱনলৈ সুখ, সমৃদ্ধি, সুস্থ আৰু প্ৰগতিৰ বাৰ্তা কঢ়িয়াই আনক বুলি শুভেচ্ছা জনায়। টুইটাৰযোগে প্ৰধানমন্ত্ৰীয়ে কয়, “"સૌ ગુજરાતીઓને નવા વર્ષની હૃદયપૂર્વકની શુભકામનાઓ…!! આજથી પ્રારંભ થતું નવું વર્ષ….આપના જીવનમાં સુખ અને સમૃદ્ધિનો ઉજાસ પાથરે, આરોગ્ય નિરામય રહે તથા પ્રગતિના નવા સોપાન સર કરનારું બની રહે એવી અંતઃકરણ પૂર્વકની મનોકામના સાથે નૂતન વર્ષાભિનંદન…..॥"
বিভিন্ন উৎসৱ উপলক্ষে দেশবাসীলৈ শুভেচ্ছা প্ৰধানমন্ত্ৰীৰ

প্ৰধানমন্ত্ৰী শ্ৰী নৰেন্দ্ৰ মোদীয়ে বিভিন্ন উৎসৱ উপলক্ষে দেশবাসীক শুভেচ্ছা জ্ঞাপন কৰিছে। এলানি টুইটযোগে প্ৰধানমন্ত্ৰীয়ে সকলোকে এইদৰে শুভেচ্ছা জনায়, “সকলোকে বৈশাখীৰ অভিনন্দন জনাইছো। এই উৎসৱে সকলোৰে জীৱনলৈ আনন্দ কঢ়িয়াই আনক, তাকে কামনা কৰিছো। আমাৰ দেশবাসীৰ এমুঠি অন্নৰ বাবে যিসকলে নিৰলস কঠোৰ পৰিশ্ৰম কৰে, সেইসকল কৃষকৰ প্ৰতি কৃতজ্ঞতা জ্ঞাপন কৰিছো। বৈচিত্ৰতাৰে আশীষপুষ্ট ভাৰতবৰ্ষক লৈ আমি গৌৰৱান্বিত। দেশৰ বিভিন্ন স্থানত বিভিন্ন লোকে নিজা নিজা উৎসৱ উদযাপন কৰিছে। এই বিশেষ ক্ষণত মই সকলোকে শুভেচ্ছা আৰু অভিনন্দন জনাইছো। পুথাণ্ডুৰ বিশেষ ক্ষণত মই তামিল লোকসকলক আন্তৰিক শুভকামনা জনাইছো। অনাগত বৰ্ষত আপোনালোক সকলোৰে আশা-আকাংক্ষা পৰিপূৰ্ণ হওঁক, তাকে প্ৰাৰ্থনা জনাইছো। বিশুৰ শুভেচ্ছা জনাইছো! নতুন বছৰে সকলোৰে বাবে নতুন আশা, অধিক সমৃদ্ধি আৰু সু-স্বাস্থ্য কঢ়িয়াই আনক, তাকে প্ৰাৰ্থনা জনাইছো। প্রত্যেকগৰাকী বাঙালীলোকক পহিলা বৈশাখৰ শুভেচ্ছা জনাইছো। এই নৱবর্ষই যেন প্রত্যেকৰে জীবনত শান্তি, সমৃদ্ধি আৰু সুখ কঢ়িয়াই আনে, তাকে কামনা কৰিছো। শুভ নৱবর্ষ! মোৰ অসমীয়া ভাই-ভনী সকললৈ বহাগ বিহুৰ শুভেচ্ছা যাঁচিছো। শক্তি আৰু উৎসাহৰ বৈশিষ্টৰে পৰিপূৰ্ণ এই উৎসৱে আমাৰ সমাজলৈ সুখ আৰু সু-স্বাস্থ্য কঢ়িয়াই আনক। বিশ্বৰ বিভিন্ন প্রান্তত বসবাস কৰা আমাৰ ওড়িয়া বন্ধুসকলক মহাবিষুৱ সংক্রান্তিৰ শুভেচ্ছা জনালো! আগন্তুক বছৰটো আৰু অধিক সুন্দৰ হৈ উঠক। সমৃদ্ধশালী ওড়িয়া সংস্কৃতিক লৈ আমি অতিকে গৌৰৱান্বিত।